JERUSALEM STUDIO
Shalom! Tervetuloa Jerusalem studioon.
Kaksi räjähdystä rikkoi marraskuun lopussa Jerusalemin rauhan.
Räjähteet laukaistiin kahdella bussibysäkillä.
Kaksi israelilaista kuoli ja 18 haavoittui.
Lisäiskuja on tapahtunut sen jälkeen, ja ne ovat vaatineet lisäuhreja.
IDF (puolustusvoimat), ISA (Shin Bet) ja rajapoliisin erikoisjoukot -
suorittavat jo yhdeksättä kuukautta yöllisiä terrorismin vastaisia iskuja -
osana operaatio Aallonmurtajaa, eikä loppua ole näkyvissä.
Voittaako Israel ikuisen tuntuisen terrorismin vastaisen taistelun?
Aiheesta keskustelemassa reservin kenraalimajuri Gershon HaCohen, -
entinen IDF:n joukkojen komentaja sekä sotakoulujen komentaja.
- Reservin prikaatinkenraali Jossi Kuperwasser, -
Lähi-idän kehitystyön projektijohtaja Jerusalem centerissä.
Hän on toiminut myös IDF:n sotilastiedustelun tutkimusjaoston -
päällikkönä sekä strategisten suhteiden ministeriön pääjohtajana.
- Kiitos kutsusta.
- Studiossa TV7:n toimittaja -
sekä Jerusalemin vartijat ja Suurvallat pelissä -ohjelmien isäntä Amir Oren.
Laaditko meille yleiskuvan terrorismin vastaisesta taistelusta Israelissa.
- Israelilla on 3-4 eri rintamaa, -
joilla se operoi palestiinalaisterrorismia vastaan.
Yksi on Gaza, joka on ollut edeltävän puolitoista vuotta -
melko rauhallinen.
Jätetään se toistaiseksi syrjään.
Toinen rintama on Länsiranta.
Sekin on jaettu eri alueisiin.
Siellä on joskus ongelmia jotka vaikuttavat -
alueellisiin suhteisiin.
Välillä yksi alue on "uinuva", kun toiset ovat aktiivisia.
Sitten on Israeliin liitetty itä-Jerusalem.
Siellä asuvat palestiinalaiset ovat Israelin asukkaita mutta ei kansalaisia.
He saavat liikkua vapaasti.
He saavat kulkea kaikkialla Israelissa, ei vain Jerusalemissa.
Mutta heidän terrorisminsa on keskittynyt Jerusalemin alueelle.
Neljäs rintama on ajoittain Israelin arabiväestö.
He liittyvät joskus palestiinalais- veljiensä toimintaan.
Operaatiotoiminta alkoi keväällä niin kuin totesit, -
olemme nyt yhdeksännessä kuussa.
Israelin siirtokuntalaisia vastaan isketään ajoittain Länsirannalla, -
ja niitä vastaan jotka ajavat sen teillä.
Sekä vihreästä linjasta länteen olevia israelilaisia vastaan.
Samanaikaiset terrori-iskut -
luovat erityisen ongelman Israelille.
Jos iskut olisivat tapahtuneet bussipysäkkien sijaan busseissa, -
olisimme nähneet samoja kauheita näkymiä, -
joita tapahtui Israelissa 20 vuotta sitten.
Sekä monissa vaiheissa Oslon rauhansopimuksen jälkeen.
Sellainen olisi laukaissut vahvan sotilasoperaation Länsirannalla.
Israel ei halua ottaa sitä haltuunsa, -
koska palestiinalaishallinto, vaikka heikko onkin, -
toimii yhä ohuena julkisivuna kaaoksen ja jonkinlaisen hallinnon välillä.
Lisäksi Israelissa on herkkä poliittinen tilanne.
Uusi hallitus on juuri muodostumassa.
- Aivan. Kenraali HaCohen, -
YK aloitti Israelin Länsirannan operaatioiden kirjaamisen -
vuosina 2004-2005.
Olemme tänä vuonna nähneet enemmän operaatioita -
kuin yhtenäkään aikaisempana vuotena.
Näin YK:n raporttien mukaan.
Iskujen tekijöitä on ollut noin 150.
Suurin osa terroristeista on ollut palestiinalaisia.
He ovat hyödyntäneet kykyjään ammuntahyökkäyksissä -
ja muissa terroristisissa iskuissa.
Yli 3000 terrorismista epäiltyä on pidätetty.
Lisäksi on tapahtunut paljon muutakin, mitä ei ole saatettu median tietoon.
Jerusalemissa ja koko Israelissa on kuultu kehotuksia, -
jotka ovat saaneet aikaan poliittista muutosta -
tulevan hallituksen sisällä.
Onko Israelin operointi kuitenkin vajavaista kaikesta huolimatta?
Vaikka se taistelee terrorismia vastaan päivin öin -
Länsirannan Juudeassa, Samariassa ja Jordanlaaksossa?
- IDF ja turvallisuuspalvelut tekevät paljon työtä.
Ne ovat tehokkaita, -
mutta niiltä puuttuu kyky käsitteellistää -
käynnissä oleva strateginen muutos.
On hyvin vaikea määritellä sitä, -
mikä tuon muutoksen olemus on.
Palataan vuoteen 2004, -
ja hetkeen jolloin Mahmoud Abbas otti palestiinalaishallinnon johdon.
Hänestä tuli presidentti Jasser Arafatin jälkeen.
Hän tajusi että terroristinen toiminta Israelin vastaisena kampanjana -
ja palestiinalaisten kamppailun legitimisoijana -
täytyi lopettaa. Hän päätti tehdä muutoksen -
ja lopettaa terrori-iskut Israelin alueilla.
Hän muutti palestiinalaisten pyrkimykset -
poliittiseksi kansainväliseksi kamppailuksi.
Viimeisen reilun puolen vuoden aikana -
on ollut tunnistettavissa uusi muutos.
Palestiinalaiset ovat luomassa siirtymää uudenlaiseen kampanjaan.
Sillä on uudenlaista aktiviteettia.
Emme ole tunnistaneet tämän kampanjan päätarkoitusta -
ja intressejä tämän uuden, -
individualistisen toiminnan takana.
- Kenraali Kuperwasser?
- Mielestäni todistamme jälleen uutta terrorismin aaltoa.
Olemme nähneet sellaisia toisesta intifadasta alkaen, -
vuoden 2007 toisen kansannousun jälkeen.
Sellaisia on ollut jo useita. Ja nyt taas yksi.
Ne heijastavat palestiinalaisten turhautumista.
Israel menee eteenpäin mutta he eivät saa tukea arabiveljiltään -
siinä määrin kuin he itse odottavat.
He ovat turhautuneita myös palestiinalaishallinnon tilanteeseen.
Se päätti lykätä vaaleja.
Niiden piti olla viime vuonna.
Palestiinalaishallinnon heikkous mahdollistaa terrori-iskut.
Syy miksi meillä on toistuvia terroriaaltoja -
johtuu palestiinalaisten sitoutumisesta narratiiviinsa.
Sen mukaan he ovat kiinni jatkuvassa siionismin vastaisessa taistelussa.
He uskovat että tämä kamppailu on lopulta menestyksekästä.
Juuri nyt he ovat turhautuneita asioiden kulkuun, -
mutta pitkällä aikavälillä he uskovat menestyvänsä.
He uskovat että terrorismi on tie menestykseen.
Abu Mazen (Mahmoud Abbas) on myös suosinut -
jonkinlaista terrorismia, ei toki sen kaikkia muotoja.
En usko että hän ajattelee että poliittinen toiminta on ainoa tapa -
edistää palestiinalaisten päämääriä.
Hän uskoo että diplomatian -
ja kansan vastarinnan yhdistelmä, -
jossa käytetään ei-tappavia aseita, -
kuten kiviä ja Molotovin cocktaileja, -
on hänen mielestä paras toimintakeino.
Hän suosi joskus myös puukotuksia ja päälleajoja.
Näimme päälleajon tänään Länsirannalla (kuvattu vkolla 48).
Tätä Abbas viestittää kansalleen juuri nyt.
Palestiinalaishallinto on sitoutunut maksamaan palkkaa -
Israelin pidättämille tai surmaamille terroristeille.
Se rohkaisee lisäterrorismiin.
Nyt se suosii siirtymistä toiseen vaiheeseen joka on ampuminen.
Yleensä hallinto on vastustanut sitä.
Nyt se suosii sitä ja sitä toteuttavaa väkeä.
Siksi ihmiset ovat valmiimpia -
toteuttamaan näitä terrori-iskuja, ja niiden määrä on nousussa.
IDF:n ja puolustusjärjestön toteuttama operaatio -
vähentää näiden iskujen määrää.
Palestiinalaiset olisivat voineet yrittää paljon enemmän niitä -
ilman IDF:n operaatiota.
Meillä on silti paljon tehtävää. Etenemme vaihe vaiheelta.
Olemme nähneet paljon ammuntaiskuja, -
mutta nyt olemme nähneet myös pommi-iskun Jerusalemissa.
Tämä on uusi vaihe.
Toivottavasti emme näe näitä montaa.
Mutta se voi toistua.
Tämä todistaa sen että taistelussa on uusi vaihe.
IDF:ltä ja ISA:lta (Shin Bet) vaaditaan yhä enemmän -
jotta tämä saadaan lopetetuksi.
Meidän täytyy tehdä selväksi iskujen tekijöille, -
etteivät iskut muuta tilannetta miksikään.
Eikä niiden toteutuksesta hyödy mitään.
- Yksi sananen tähän.
Me todistamme muutosta kaikilla ulottuvuuksilla.
Meidän täytyy tuottaa selitys tälle kaikelle.
- Ehkä Amir Oren kykenee tehdä tämän.
Huomautan myös että ISA esti palestiinalaistyöntekijän iskun.
Hän oli saanut Israelilta luvan käydä työssä Gazasta käsin.
Palestiinalainen islamilainen jihad (PIJ) oli rekrytoinut hänet.
Se on iranilaisten välikäsi, joka oli pyrkinyt myös toiseen pommi-iskuun.
Viittaako tämä trendiin?
Pyrkiikö se toteuttamaan eri tyyppisiä räjähdeiskuja -
Israelissa tällä hetkellä?
- Kysymyksessäsi on kaksi ulottuvuutta.
Iranin osallisuus ja palestiinalaisten työluvat.
He ovat saaneet tulla rajan yli vapaasti töihin Israeliin.
Sadat tuhannet ovat vuosien aikana -
tulleet töihin Israeliin.
He ovat saaneet elantonsa. Yksi työläinen on voinut huolehtia -
6-10 henkilön leivän saannista.
Tämä on tärkeä osa palestiinalaisten taloutta.
Israelin hallitus ja puolustustahot -
puoltavat tätä yleensä ottaen.
Turvallisuuspalvelu Shin Bet (ISA) tarkastelee kapea-alaista ongelmaa.
Se haluaa estää iskut, ja haluaisi vähemmän työlupia myönnettäväksi.
Tämä on tyypillistä köydenvetoa hallinnon eri osien välillä.
Mutta on olemassa toinen, tavallisen viisauden keino, -
joka ei ole tieteellinen selitys.
Raamatullisessa 20 vuoden sukupolvien kierrossa on jotain.
Viime viikolla oli marraskuun 29. päivä.
YK äänesti tuona päivänä (v. 1947) -
jakopäätöslauselmasta 181.
Se käynnisti Israelin syntyprosessin, -
myös Palestiinan, mutta arabit eivät synnyttäneet sitä.
20 vuotta myöhemmin puhkesi kuuden päivän sota (v. 1967).
Se alkoi koska arabit eivät hyväksyneet Israelin valtiota -
eivätkä halunneet rinnakkaiseloa sen kanssa.
Sanon nämä koska Israelin puolustusvoimat alkoi valmistella -
operaatio Suojakilven 20-vuotisjuhlaa.
Se suoritettiin v. 2002.
Samalla kun sitä valmisteltiin, -
uusi terrorismiaalto käynnistyi.
Tämä johtuu siitä että palestiinalais- nuorissa on uusi sukupolvi.
Heidän mielikuvitustaan eivät 20 vuoden takaiset tapahtumat -
ole kuihduttaneet.
Katsotaan korkeakoulujen opiskelijoita -
Länsirannalla, jossa Hamas ja muut järjestöt ovat hyvin aktiivisia.
Jopa Fatahin nuorisojärjestö ei välitä siitä että vanhempia rangaistiin -
ja peloteltiin Israelin operaatioilla.
Nähtävästi joka sukupolvi joutuu käymään läpi samat kokemukset.
Kunnes saadaan poliittiset näkymät, -
ja poliittinen ratkaisu, mikäli sellainen mahdollista on.
- Tiedämme mitä Albert Einstein sanoi saman keinon jatkuvasta kokeilusta.
- Meidän pitäisikin kokeilla jotain muuta ja antaa toivoa -
että jotain tapahtuisi.
- Tangoon tarvitaan kaksi.
- Palestiinalaiset eivät tangoile.
He tanssivat horaa tai dabkea.
Hallituksen analyytikot viittaavat ongelmaan, -
jonka mukaan 18 vuoden Abbasin vallassaolon aikana -
on ollut vähemmän terrorismia kuin Arafatin aikana, -
mutta viimeisin terroriaalto alkoi Donald Trumpin aikana.
Hänellä oli oma rauhanvisionsa.
Israel vastasi siihen liittävänsä osia Länsirannasta.
Tästä ei syntynyt mitään.
- Paitsi rauha mm. Arabiemiirikuntien ja Bahrainin kanssa.
- Mitään ei tapahtunut palestiinalaisalueiden suhteen, -
jännitteet vain yltyivät.
- Nämä jännitteet ovat olleet vireillä jo jonkin aikaa.
Kysyn kenraaleiltamme.
Valtaosa operaatio Aallonmurtajan toiminnasta tapahtuu -
pohjois-Samariassa Jeninin ja Nablusin kaupunkien alueilla.
Palestiinalaishallinnon ja IDF:n lukujen mukaan näiden alueiden -
asukkaista noin 25 prosenttia -
on tekemisissä Iranin välikäsi PIJ:n kanssa.
20 prosenttia on tekemisissä Hamasin kanssa.
Tämä on huomattava määrä.
He ovat sitoutuneita Israelin karkottamiseen -
ja siionismin vastaiseen taisteluun.
Siionismi tietenkin määrittelee juutalaisten oikeuden -
valtioon esi-isiensä mailla.
Asettuuko tämä ulkomaisten toimijoiden linjaan, -
jossa ne, myös Gazan PIJ ja Hamas, yrittävät stimuloida -
ja ohjata kansaa jotka tukevat niiden pyrkimyksiä -
Samarian alueilla.
Kenraali HaCohen?
- Meidän täytyy kiinnittää huomiota heidän inspiraation lähteisiin.
Vaikka yksi tuleekin kaukaa, -
Ukrainan sodan tuulet, -
siellä käynnissä olevat lukuisat sotatoimet -
voivat rohkaista nuoria ajattelemaan että nyt on aika -
tarttua aseeseen ja osallistua omaan kamppailuun.
Tämän lisäksi olemme uuden aikakauden edessä.
Palestiinalaisilla on valtavasti aseita -
etenkin pohjoisessa Samariassa.
Sinne on salakuljetettu paljon uusia aseita.
Laadukasta aseistusta on sala- kuljetettu Jordaniasta ja muualta.
Sotilaallinen koneisto on voimakkaampi -
kuin palestiinalaishallinto.
Niin kuin Amir sanoi, edessämme on uusi sukupolvi, -
uudet inspiraatiot sekä uudet suorituskyvyt ja aseet.
Kaikki tämä yhdessä suorituskyvyn kanssa, -
Instagramin, TikTokin ja muiden some-innoittajien kera -
luovat edellytykset uudelle kamppailulle.
- Kenraali Kuperwasser?
- He saavat innoitusta ulkomaisilta voimilta, myös Iranilta.
Sekä Gazan kaistaleen Hamasilta ja PIJ:ltä.
Näillä järjestöillä on iso tuki takanaan pohjois-Samariassa.
Etenkin Jeninissä ja jossain määrin Nablusissa.
Ne eivät saarnaa siellä yleisölle -
mitään sellaista mitä se ei saisi muista lähteistä.
Myös palestiinalaishallinto on sitoutunut -
siionismin vastaiseen kamppailuun kunnes se on lopetettu.
Vapautusta huudetaan (Jordan)joelta (Väli)merelle saakka.
He eivät taistele vain vapauttaakseen -
Israelin v. 1967 lähtien kontrolloimat alueet siionisteista.
He haluavat eroon juutalaisista ja heidän maasta kokonaan.
Tämä on se mihin he uskovat.
He eivät tarvitse juurikaan rohkaisua Iranista tai Gazasta -
suorittaakseen iskujaan.
Taktiikat ovat toki muuttuneet.
Mutta kamppailuun sitoutuminen ja päämäärät ovat yhä samat.
Siksi me näemme iskuja nyt enemmän.
He ovat turhautuneita palestiinalaishallinnon heikkouteen -
alueilla joissa siltä odotettiin lakia ja järjestystä.
Iskujen toteuttajat eivät kuulu Hamasiin tai Islamilaiseen jihadiin.
He eivät ole liittyneet mihinkään terroristiseen järjestöön, -
he toimivat niin koska ovat sitoutuneet narratiiviin.
En ole Amirin kanssa samaa mieltä Trumpin suunnitelman roolista.
Sitä ei edes huomioitu palestiinalaisterroristien keskuudessa.
Nämä viimeiset terroristiset vihamielisyydet -
alkoivat vuoden 2021 lopulla.
Silloin elettiin jo Bidenin kautta.
Heitä turhautti se ettei Biden tehnyt aloitetta -
toimia palestiinalaisten odotusten mukaisesti.
Nuo odotukset eivät täyttyneet.
Se on yksi syy turhautumiselle.
Ei iso, mutta yksi lisäsyy.
Vuoden 2021 lopulla -
palestiinalaisten terrorismi -
sai yhä vaarallisempia piirteitä.
Se sai alkunsa Israelin Tel Avivissa ja Haderassa tehdyistä terrori-iskuista.
Sekä Beershebassa.
Myöhemmin toiminta keskittyi pohjois-Samarian alueelle -
koska haluttiin estää lisäiskut Israelin puolelle.
Turvallisuusjoukot, IDF ja ISA ryhtyivät operaatioon pohjois-Samariassa -
estääkseen terroristien siirtymisen iskuaikeissa Israeliin.
Näin asiat ovat kehittyneet.
Osa Israelissa iskut toteuttaneista olivat Israelin arabeja.
Osa tuli pohjois-Samarian Jeninistä.
Tämä pakotti käynnistämään operaatio Aallonmurtajan.
Sen alla on toteutettu paljon toimintaa.
Etenkin palestiinalaishallinnon johtamilla alueilla.
Tätä me todistamme juuri nyt.
- Niin kuin kenraali Kuperwasser mainitsi, -
Beersheban iskun toteutti beduiini.
Hän toteutti iskun omin päin.
Hän oli pidätettynä epäillystä yhteydestä Isikseen.
Anteeksi? - Tässä tapauksessa nähtiin -
kuinka aiemmin mainitut areenat löivät kättä.
Kaikki itsensä palestiinalaisiksi identifioineet tekevät iskuja.
Riippumatta siitä missä he asuvat.
- Tämä oli myös pointtini.
Beersheban iskun tekijä oli -
Isiksen innoittama.
Sama oli nähtävissä Israelin arabien keskuudessa, -
jotka määrittelivät itsensä palestiinalaisiksi.
Kaksi miestä meni Haderaan Umm al-Fahmista -
ja suorittivat tuon hirveän iskun.
Heidät yhdistettiin myös Isikseen.
Kaksi Tel Avivin ja Bnei Brakin tekijää olivat pohjois-Samariasta.
Heillä oli perhesiteitä PIJ:hin.
Se johti siihen että Israelin turvallisuustahot määrittelivät alueen -
räjähdysherkimmäksi alueeksi, joskin muitakin syitä oli.
Mutta ohjelma alkaa olla lopussa. Herra Oren?
- Me yleistämme. On tiettyjä syitä kuten heimolaisuus, perhe, alueet, -
pakolaisleirit... - Valtakamppailut.
- Kyllä. ja tulos on tässä.
Jos Israelin uusi hallitus haluaa tulla nähdyksi -
status quon muuttajana Temppelivuorella, -
saatamme joutua eskalaatioon.
- Aika kertoo. Tässä kuitenkin kaikki tältä erää.
Kiitos kenraalit HaCohen ja Kuperwasser sekä herra Oren.
Kiitos myös katsojillemme. Nähdään ensi kerralla.
Shalom.
Suomennos: Markus Nurmesniemi